**Ministru kabineta noteikumu projekta** **„Grozījumi Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi **Ministru kabineta** 2009.gada 28.jūlija noteikumos Nr.836 „Pedagogu darba samaksas noteikumi”” (turpmāk – projekts) izstrādāts, pamatojoties uz Ministru kabineta 2013.gada 3.decembra sēdes protokollēmuma (prot. Nr.64 48.§) „Informatīvais ziņojums „Par pasākumiem, kas tiks veikti, lai Izglītības un zinātnes ministrija būtiski uzlabotu finanšu līdzekļu plānošanu, finanšu sistēmas sakārtošanu un budžeta līdzekļu izlietošanas kontroli, aprēķinot un sadalot līdzekļus pedagogu darba samaksai turpmāk un par izveidojušos situāciju ar trūkstošo finansējumu 2013./2014. mācību gadā pedagogu darba samaksas nodrošināšanai privātajām izglītības iestādēm”” 5.4.apakšpunktā doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības un zinātnes ministrijā (turpmāk – IZM) saņemtajā Valsts kontroles revīzijas ziņojumā tika norādīts uz atsevišķām neprecizitātēm **Ministru kabineta** 2009.gada 28.jūlija noteikumos Nr.836 „Pedagogu darba samaksas noteikumi”” (turpmāk – MK noteikumi Nr.836), kuru esošā redakcija pieļauj atšķirīgu to izpratni, kā rezultātā rodas nepamatots finanšu resursu izlietojums.  Tādēļ projekta 8.punkts tiek precizēts atbilstoši Valsts kontroles rosinājumam konkretizēt formulējumu par vakantajiem pedagogu amatiem un vakanto stundu skaitu mācību priekšmetos.  2012.gada 4.jūlijā noslēgtais Sadarbības memorands (turpmāk – memorands) starp Izglītības un zinātnes ministriju, arodbiedrību **„Latvijas izglītības vadītāju asociācija” (turpmāk – LIVA) un** Latvijas Izglītības un zinātnes darbinieku arodbiedrību, kura 4.punktā teikts, ka pedagogiem, kas līdz šim nav ieguvuši pedagoga profesionālās darbības kvalitātes novērtēšanas pakāpi (turpmāk – pakāpe), nodrošināt iespēju to turpināt kvalitātes vērtēšanas procesu. Savukārt 5.punkts nosaka, ka sākot **no 2014.gada 1.septembra** tiek uzsākta pedagogu darba samaksas diferenciācija atbilstīgi pedagogu profesionālās darbības kvalitātes novērtēšanas rezultātiem.  Tādēļ veikts grozījums, kas regulējumā ietver visus pedagogus, kuri ieguvuši pakāpes, jo līdz šim piemaksu saņēma tikai Eiropas Sociālā fonda projektā „Pedagogu konkurētspējas veicināšana izglītības sistēmas optimizācijas apstākļos” (turpmāk – projekts) pakāpes ieguvušie pedagogi.  Projektā paredzēts, ka pedagogi, kas ieguvuši 3., 4. un 5. pakāpi, saņems fiksētas piemaksas attiecīgi 31,87 *euro*, 79,68 *euro* un 99,60 *euro,* kas aprēķinātas par pamatu ņemot MK noteikumu Nr.836 28.1 punktā noteiktās procentu likmes, (attiecīgi 3.kvalitātes pakāpei - 8%, 4.kvalitātes pakāpei – 20% un 5.kvalitātes pakāpei - 25%) un MK noteikumu Nr.836 noteiktās zemākās mēneša darba algas likmes – 398,4 *euro*.  Piemēram, ja pedagogam ir piešķirta 3.pakāpe, tad:  398,4\*8%=31.87  Ja pedagogam piešķirta 4.pakāpe, tad:  398,4\*20%=79,68  Ja pedagogam piešķirta 5.pakāpe, tad:  398,4\*25%=99,60  Projektā noteikts, ka šo piemaksu pedagogs saņem proporcionāli tarificētajai slodzei, reizinot ar iegūtās pakāpes fiksēto summu, piemēram: ja pedagogs, kuram piešķirta 3.pakāpe strādā 1,3 likmes, tad šim pedagogam piemaksa pie darba algas būs 41,43 *euro*  (1,3\*31,87=41,43 *euro).*  Projektā nav paredzēts arī piemaksas pieaugums, palielinoties samaksai par mēneša darba algas likmi, jo tādā gadījumā būtu nepieciešams papildu finansējums.  Valsts kontroles revidenti un IZM iekšējā audita speciālisti ir norādījuši, ka būtu sakārtojama izglītības iestāžu vadītāju un viņu vietnieku darba slodze atbilstoši Darba likumam. IZM ir konsultējusies ar LIVA un vienojusies, ka ir saglabājama MK noteikumu Nr.836 13.un 13.¹ punktā nosauktajiem pedagogiem iespēja nezaudēt profesionālo kvalifikāciju un iesaistīties pedagoga profesionālās kvalifikācijas novērtēšanā kā mācību priekšmetu pedagogiem, lai iegūtu kvalitātes pakāpi  Attiecībā uz izglītības iestāžu administratīvo amatu veicējiem, noteikts ierobežojums strādāt papildu pedagoģisko darbu sava darba laikā ne vairāk par 9 stundām nedēļā (bijušo 12 stundu vietā). 9 stundas ir mazākais pieļaujamais stundu skaits, lai kvalificētos novērtēšanai saskaņā ar IZM izstrādāto noteikumu projektu "Pedagogu profesionālās darbības kvalitātes novērtēšanas kārtība". Savukārt Darba likuma 136.panta piektā daļa noteic, ka virsstundu darbs nedrīkst pārsniegt 144 stundas četru mēnešu periodā (tātad 9 stundas nedēļā). Papildu pedagoģiskais darba šajā gadījumā nebūtu uzlūkojams par virsstundām, jo, vienojoties ar darba devēju, tiek veikts normālajā darba laikā, lielākoties atrodoties tajā pašā izglītības iestādē, kur tiek veikts pamatdarbs, jo jāpiemērojas izglītojamo mācību stundu laikam. Tādējādi netiek patērēts papildu laiks nokļūšanai citā darba vietā un atpakaļ. Savukārt pamatdarba pienākumus skolu vadītāji bieži veic arī ārpus sava darba laika, piedaloties dažādās sanāksmēs ārpus izglītības iestādes, un, ja nepieciešams, daļu administratīvo pienākumu var veikt pēc noteiktā darba laika, lai kompensētu mācību priekšmetu stundās patērēto darba laiku.  Ministrija atbalsta sociālo partneru viedokli, ka skolu vadītājiem šobrīd nav citu iespēju, kā pieteikties sava darba izvērtēšanai, lai palielinātu atalgojumu, jo izglītības iestāžu vadītāju darba kvalitātes vērtēšanas metodika vēl tiek izstrādāta.  Valsts kontrole un Valsts darba inspekcija vairākkārt ir norādījusi, ka vispārējās un profesionālās izglītības iestādēs nav vienotu pedagogu darba laika uzskaites principu, kas ļautu pārraudzīt pedagogu darba laika uzskaiti. Tādējādi veikts grozījums, lai nodrošinātu vienotu pedagogu darba laika uzskaiti, norādot kādas atzīmes veicamas pedagoga darba uzskaites veidlapā.  Tāpat saņemts aizrādījums, ka nav noteikta pedagogu darba laika izmantošana izglītojamo brīvdienās, kas ik gadu tiek noteiktas ar Ministru kabineta noteikumiem (šogad 2014.gada 18.februāra noteikumi Nr.97 „Noteikumi par 2014./2015.mācību gada un mācību semestru sākuma un beigu laiku.”). Tādēļ projekts papildināts ar tiesisko regulējumu, kas nosaka pedagoga darba pienākumus izglītojamo brīvdienās.  Noteikumos iestrādāts tiesiskais regulējums, lai izpildītu memorandā paredzēto darba samaksas paaugstinājumu pirmsskolas pedagogiem, nosakot papildu samaksu par mācību nodarbību sagatavošanu līdz četrām stundām par vienu mēneša darba algas likmi (30 stundas). Atšķirībā no citiem vispārējās un profesionālās izglītības pedagogiem pirmsskolas pedagogi daudz vairāk laika pavada kontaktā ar bērniem, viņiem nav iespēju strādāt papildus stundas kā skolā, kā arī sagatavot nodarbības skolēnu brīvdienās.  Atbilstoši memorandā paredzētajam, tiek paaugstināta pedagoga zemākā noteiktā darba samaksa par likmi, jo turpmākajās sarunās tika panākta vienošanās to palielināt no šobrīd esošajiem 398,4 *euro* par likmi uz 420, - *euro* par likmi.  Ievērojot minēto, projektā precizēta MK noteikumu Nr.836 4.tabula, atbilstoši jaunajai norādītajai pedagoga darba algas likmei. Aprēķini veikti atbilstoši MK noteikumu Nr.836 4.tabulā norādītajam pedagoģiskā darba stāžam.  Izglītības un zinātnes ministrija ir saņēmusi Veselības ministrijas priekšlikumu par tiesiskā regulējuma, kas nosaka pedagoga mēneša darba samaksu, papildināšanu, lai padarītu to labāk piemērojamu augstskolās un koledžās, tādēļ papildināta noteikumu Nr.836 2.punkta redakcija, kur noteikta augstskolas senāta un koledžas padomes loma pedagoga darba samaksas noteikšanā. |
| 3. | Projekta izstrādē iesaistītās institūcijas | IZM, Ieslodzījuma vietu pārvalde, Kultūras ministrija, Veselības ministrija.  Projekts apspriests ar pašvaldību izglītības pārvalžu vadītājiem un izglītības speciālistiem, saņemot priekšlikumus tiesiskā regulējuma papildināšanai.  Vairāki jautājumi apspriesti IZM darba grupās un ar LIVA. |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz aptuveni 26800 pedagogiem un 1200 izglītības iestādēm, kā arī 110 novadu pašvaldībām un 9 republikas pilsētu pašvaldībām. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | **2014. gads** | | | Turpmākie trīs gadi (*euro*) | | |
| **2015.** | **2016.** | **2017.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | | izmaiņas, salīdzinot ar kārtējo (2014.) gadu | izmaiņas, salīdzinot ar kārtējo (2014.) gadu | izmaiņas, salīdzinot ar kārtējo (2014.) gadu |
| 1 | | 2 | 3 | | 4 | 5 | 6 |
| 1. Budžeta ieņēmumi: | | 11 286 212 | 0 | | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 11 286 212 | 0 | | 0 | 0 | 0 |
| 1.2. valsts speciālais budžets | | 0 | 0 | | 0 | 0 | 0 |
| 1.3. pašvaldību budžets | | 0 | 0 | | 0 | 0 | 0 |
| 2. Budžeta izdevumi: | | 11 286 212 | 0 | | 92 277 | 1 655 847 | 3 219 417 |
| 2.1. valsts pamatbudžets | | 11 286 212 | 0 | | 92 277 | 1 655 847 | 3 219 417 |
| 2.2. valsts speciālais budžets | | 0 | 0 | | 0 | 0 | 0 |
| 2.3. pašvaldību budžets | | 0 | 0 | | 0 | 0 | 0 |
| 3. Finansiālā ietekme: | | 0 | 0 | | -92 277 | - 1 655 847 | - 3 219 417 |
| 3.1. valsts pamatbudžets | | 0 | 0 | | -92 277 | - 1 655 847 | - 3 219 417 |
| 3.2. speciālais budžets | | 0 | 0 | | 0 | 0 | 0 |
| 3.3. pašvaldību budžets | | 0 | 0 | | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | 0 | | 0 | 0 | 0 |
| 0 | | 0 | 0 | 0 |
| 0 | | 0 | 0 | 0 |
| 5. Precizēta finansiālā ietekme: | | X | 0 | | -92 277 | - 1 655 847 | - 3 219 417 |
| 5.1. valsts pamatbudžets | | 0 | | -92 277 | - 1 655 847 | - 3 219 417 |
| 5.2. speciālais budžets | | 0 | | 0 | 0 | 0 |
| 5.3. pašvaldību budžets | | 0 | | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | |  |  | | --- | --- | | **Finansējums pedagogu kvalitātes pakāpēm** | | |  | **Apstiprinātā finansējuma apmērs 2014.gadam** | | | 62.resors "Mērķdotācija pašvaldībām" - pedagogu darba samaksai un valsts sociālās apdrošināšanas obligātajām iemaksām | 10 073 136 | | t.sk. pa programmām |  | | 01.00.00. Mērķdotācijas izglītības pasākumiem | 764 304 | | 05.00.00. Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām | 8 652 768 | | 10.00.00. Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām | 656 064 | | 15.resors "Izglītības un zinātnes ministrija" | 742 723 | | t.sk. pa programmām |  | | 01.03.00. Sociālās korekcijas izglītības iestāde | 1 916 | | 01.05.00 Dotācija privātajām mācību iestādēm | 127 371 | | 02.01.00 Profesionālās izglītības programmu īstenošana | 442 657 | | 09.10.00 Murjāņu sporta ģimnāzija | 4 619 | | 09.19.00. Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām | 166 160 | | 22.resors Kultūras ministrija | 456 643 | | t.sk. pa programmām |  | | 20.00.00. Kultūrizglītība | 456 643 | | 18.resors Labklājības ministrija | 3 528 | | t.sk. pa programmām |  | | 05.37.00. Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana | 3 528 | | 19.resors Tieslietu ministrija | 10 182 | | t.sk. pa programmām |  | | 04.01.00. Ieslodzījuma vietas | 10 182 | | **Kopā** | **11 286 212** |   Atbilstoši aktuālajam kvalitātes pakāpes ieguvušo pedagogu likmju skaitam uz 2014.gada 27.maiju ir aprēķināts 2014.gadā nepieciešamais finansējuma apmērs, lai no 2014.gada 1.septembra nodrošinātu piemaksas pedagogiem, kuri 3., 4. vai 5. kvalitātes pakāpi ieguvuši pēc Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” noslēgšanās (2012./2013.m.g. un 2013./2014. m.g.) noteiktas starp budžeta resoriem pārdalāmā finansējuma summas.  Aprēķins paredz, ka pedagogiem, kuri ieguvuši 3., 4. un 5.kvalitātes pakāpi, nosaka piemaksu attiecīgi 31,87 *euro*, 79,68 *euro* un 99,60 *euro* apmērā par vienu pedagoga darba likmi .  **2014.gadā** papildus nepieciešamais finansējuma apmērs pedagogu profesionālās darbības kvalitātes piemaksu nodrošināšanai pedagogiem, kuri 3., 4. vai 5. kvalitātes pakāpi ieguvuši pēc Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” noslēgšanās **64 219 *euro***, tai skaitā:  62.resorā „Mērķdotācijas pašvaldībām” pedagogu profesionālās darbības kvalitātes piemaksas (aprēķins 1.pielikumā) tiks nodrošinātas esošo līdzekļu ietvaros  Izglītības un zinātnes ministrijai papildus nepieciešamais finansējuma apmērs pedagogu profesionālās darbības kvalitātes piemaksu nodrošināšanai 19 924 *euro* (aprēķins 2.pielikumā), tai skaitā  apakšprogrammā 01.05.00 "Dotācija privātajām mācību iestādēm" **4 341 *euro*** (finansējums tiks nodrošināts apakšprogrammas ietvaros veicot finansējuma pārdali no piešķirto līdzekļu valsts atbalsta izmaksai bērniem no pusotra gada vecuma līdz obligātās pirmsskolas izglītības programmas apguves uzsākšanai, ja pašvaldība bērnu nevar nodrošināt ar vietu pašvaldības pirmsskolas izglītības, atlikuma 2014.gada 1.ceturksnī),  apakšprogrammā 09.19.00 "Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām" **15 583 *euro***.  Kultūras ministrijai (programmā 20.00.00 „Kultūrizglītība”) papildus nepieciešamais finansējuma apmērs pedagogu profesionālās darbības kvalitātes piemaksu nodrošināšanai **47 794 *euro*** (aprēķins 3. pielikumā);  Tieslietu ministrijai (programmā 24.00.00 "Ieslodzījumu vietas") papildus nepieciešamais finansējuma apmērs pedagogu profesionālās darbības kvalitātes piemaksu nodrošināšanai **0 *euro*** (kopā nepieciešams pedagogiem, kuri 3., 4. vai 5. kvalitātes pakāpi ieguvuši pēc Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” noslēgšanās 392 *euro*, - piešķirtais finansējums (JPI) pedagogu darba samaksai 4. un 5.kvalitātes pakāpi ieguvušajiem pedagogiem 1 303 *euro*) (aprēķins 4.pielikumā).  Labklājības ministrijai (apakšprogrammā 05.37.00. “Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana”) papildus nepieciešamais finansējuma apmērs pedagogu profesionālās darbības kvalitātes piemaksu nodrošināšanai **842 *euro*** (kopā nepieciešams pedagogiem, kuri 3., 4. vai 5. kvalitātes pakāpi ieguvuši pēc Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” noslēgšanās 868 *euro*, - piešķirtais finansējums (JPI) pedagogu darba samaksai 4. un 5.kvalitātes pakāpi ieguvušajiem pedagogiem 26 *euro*) (aprēķins 5.pielikumā).  2014.gadā nepieciešamais finansējums tiks nodrošināts veicot apropriācijas pārdali starp valsts budžeta resoriem:  No Izglītības un zinātnes ministrijas apakšprogrammas 01.05.00 "Dotācija privātajām mācību iestādēm" 64 219 *euro* uz apakšprogrammu 09.19.00 "Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām" 15 583 *euro*, Kultūras ministrijas programmu 20.00.00 „Kultūrizglītība” 47 794 *euro*, Labklājības ministrijas apakšprogrammu 05.37.00. “Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana” 842 *euro*.  **2015.gadā un turpmāk ik gadu** papildus nepieciešamais finansējuma apmērs pedagogu profesionālās darbības kvalitātes piemaksu nodrošināšanai pedagogiem, kuri 3., 4. vai 5. kvalitātes pakāpi ieguvuši pēc Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” noslēgšanās **92 277 *euro***, tai skaitā:  62.resorā „Mērķdotācijas pašvaldībām” pedagogu profesionālās darbības kvalitātes piemaksas (aprēķins 1.pielikumā) tiks nodrošinātas esošo līdzekļu ietvaros  Izglītības un zinātnes ministrijai papildus nepieciešamais finansējuma apmērs pedagogu profesionālās darbības kvalitātes piemaksu nodrošināšanai 59 772 *euro* (aprēķins 2.pielikumā), tai skaitā  apakšprogrammā 01.05.00 "Dotācija privātajām mācību iestādēm" **13 023 *euro***,  apakšprogrammā 09.19.00 "Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām" **46 749 *euro***.  Kultūras ministrijai (programmu 20.00.00 „Kultūrizglītība”) papildus nepieciešamais finansējuma apmērs pedagogu profesionālās darbības kvalitātes piemaksu nodrošināšanai **30 096 *euro*** (3.aprēķins pielikumā);  Tieslietu ministrijai (programmā 24.00.00 "Ieslodzījumu vietas") papildus nepieciešamais finansējuma apmērs pedagogu profesionālās darbības kvalitātes piemaksu nodrošināšanai **0 *euro*** (kopā nepieciešams pedagogiem, kuri 3., 4. vai 5. kvalitātes pakāpi ieguvuši pēc Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” noslēgšanās 1 176 *euro*, - piešķirtais finansējums (JPI) pedagogu darba samaksai 4. un 5.kvalitātes pakāpi ieguvušajiem pedagogiem 1 821 *euro*) (aprēķins 4.pielikumā).  Labklājības ministrijai (apakšprogrammā 05.37.00. “Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana”) papildus nepieciešamais finansējuma apmērs pedagogu profesionālās darbības kvalitātes piemaksu nodrošināšanai **2 409 *euro*** (kopā nepieciešams pedagogiem, kuri 3., 4. vai 5. kvalitātes pakāpi ieguvuši pēc Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” noslēgšanās 2 604 *euro*, - piešķirtais finansējums (JPI) pedagogu darba samaksai 4. un 5.kvalitātes pakāpi ieguvušajiem pedagogiem 195 *euro*) (aprēķins 5.pielikumā).    Lai nodrošinātu finansējumu piemaksām pedagogiem, kuri ieguvuši 3., 4. vai 5.kvalitātes pakāpi pēc Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” noslēgšanās (2012./2013.mācību gadā un 2013./2014. mācību gadā) 2015.gadā un turpmākajos gados nepieciešams attiecīgi palielināt bāzes izdevumus 2015. – 2017.gadam.  Pēc 2014.gada 1.septembra novērtēšanas procesā prognozējamais iesaistīto pedagogu skaits varētu sasniegt 8851 pedagogu. Modelējot situāciju veiktā prognoze rāda, ka līdz 2017.gada 31.maijam 3.kvalitātes pakāpes pretendentu skaits sasniegtu 70%, 4.kvalitātes pakāpes pretendentu skaits – 8% un 5.kvalitātes pakāpes pretendentu skaits – 2%.  Ņemot vērā PPDKN brīvprātības principu un to, ka novērtēšanas process tiek uzsākts kārtējā mācību gada 5.septembrī un noslēdzas nākamā kalendārā gada 31.maijā, un pieņemot, ka kvalitātes pakāpes pretendentu izkliede trijos gados (2014./15.mācību gads; 2015./16.mācību gads; 2016./17.mācību gads) sadalītos vienādās proporcijās, tad prognoze par pedagogu skaita izkliedi trīs gadu periodā pēc 2014.gada 1.septembra būtu:  2015.gada 31.maijā 3.kvalitātes pakāpes ieguvēju skaits – 2065 pedagogi. Kvalitātes piemaksa tiek saņemta no 2016.gada 1.janvāra.  2016.gada 31.maijā 3.kvalitātes pakāpi ieguvušo pedagogu skaits – 2065 pedagogi. Kvalitātes piemaksa tiek saņemta no 2017.gada 1.janvāra.  2017.gada 31.maijā 3.kvalitātes pakāpi ieguvušo pedagogu skaits – 2065 pedagogi. Kvalitātes piemaksa tiek saņemta no 2018.gada 1.janvāra.  2015.gada 31.maijā 4.kvalitātes pakāpes ieguvēju skaits – 236 pedagogi. Kvalitātes piemaksa saņemta no 2016.gada 1.janvāra.  2016.gada 31.maijā 4.kvalitātes pakāpes ieguvēju skaits – 236 pedagogi. Kvalitātes piemaksa saņemta no 2017.gada 1.janvāra.  2017.gada 31.maijā 4.kvalitātes pakāpes ieguvēju skaits – 236 pedagogi. Kvalitātes piemaksa tiek saņemta no 2018.gada 1.janvāra.  2015.gada 31.maijā 5.kvalitātes pakāpes ieguvēju skaits – 59 pedagogi. Kvalitātes piemaksa tiek saņemta no 2016.gada 1.janvāra.  2016.gada 31.maijā 5.kvalitātes pakāpes ieguvēju skaits – 59 pedagogi. Kvalitātes piemaksa tiek saņemta no 2017.gada 1.janvāra.  2017.gada 31.maijā 5.kvalitātes pakāpes ieguvēju skaits – 59 pedagogi. Kvalitātes piemaksa tiek saņemta no 2018.gada 1.janvāra.  Nepieciešamais finansējums:  Vidēji gadā 1 563 570 *euro* (2360 pedagogiem), t.sk.:  3.pakāpe: 2065 pedagogi \* plānotais piemaksas apmērs 31.87 *euro* \* 1.2359 VSAOI \* 1.165 koeficients prognozētā likmju skaita iegūšanai \*12 mēneši = 1 137 084 *euro* gadā  4.pakāpe: 236 pedagogi \* plānotais piemaksas apmērs 79.68 *euro* \* 1.2359 VSAOI \* 1.178 koeficients prognozētā likmju skaita iegūšanai \*12 mēneši = 328 527 euro gadā  5.pakāpe: 59 pedagogi \*plānotais piemaksas apmērs 99.60 *euro* \* 1.2359 VSAOI \* 1.124 koeficients prognozētā likmju skaita iegūšanai \*12 mēneši = 97 959 *euro* gadā  Prognozējamais papildus nepieciešamais finansējums piemaksām pedagogiem, kas kvalitātes pakāpes varētu iegūt 2014./15., 2015./16. un 2016./17.mācību gadā:  2016.gadā 1 563 570 *euro* (2360 pedagogiem)  2017.gadā 3 127 140 *euro* (2360+2360 = 4720 pedagogiem)  2018.gadā 4 690 710 *euro* (2360 + 2360 + 2360 = 7080 pedagogiem)  Jautājums par papildus nepieciešamo finansējumu piemaksām pedagogiem, kas kvalitātes pakāpes varētu iegūt 2014./15., 2015./16. un 2016./17.mācību gadā būtu izskatāms 2016.gada budžeta sagatavošanas procesā.  **Kopā papildus nepieciešamais finansējums**:  **2015.gadā 92 277 *euro*** (papildus nepieciešams)  **2016.gadā 1 655 847 *euro*** (papildus nepieciešams: 92 277 +1 563 570 = 1 655 847 euro)  **2017.gadā 3 219 417 *euro*** (papildus nepieciešams: 92 277 +3 127 140 = 3 219 417 euro)  **2018.gadā 4 782 987 *euro***(papildus nepieciešams: 92 277 +4 690 710= 4 782 987 *euro*) | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | 2014.gadā nepieciešamais finansējums tiks nodrošināts veicot apropriācijas pārdali starp valsts budžeta resoriem:  No Izglītības un zinātnes ministrijas apakšprogrammas 01.05.00 "Dotācija privātajām mācību iestādēm" 64 219 *euro* uz apakšprogrammu 09.19.00 "Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām" 15 583 *euro*, Kultūras ministrijas programmu 20.00.00 „Kultūrizglītība” 47 794 *euro*, Labklājības ministrijas apakšprogrammu 05.37.00. “Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana” 842 *euro.*  Lai nodrošinātu finansējumu piemaksām pedagogiem, kuri ieguvuši 3., 4. vai 5.kvalitātes pakāpi pēc Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” noslēgšanās (2012./2013.m.g. un 2013./2014. m.g.) 2015.gadā un turpmākajos gados nepieciešams attiecīgi palielināt bāzes izdevumus 2015. – 2017.gadam:  Izglītības un zinātnes ministrijas apakšprogrammā 01.05.00 "Dotācija privātajām mācību iestādēm" par 13 023 euro un apakšprogrammā 09.19.00 "Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām" par 46 749 *euro*;  Kultūras ministrijas programmā 20.00.00 „Kultūrizglītība” 2015.gadam par 30 096 *euro*.  Labklājības ministrijas apakšprogrammā 05.37.00 “Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana” 2015.gadam par 2 409 *euro.*  Jautājums par papildus nepieciešamo finansējumu piemaksām pedagogiem, kas kvalitātes pakāpes varētu iegūt 2014./15., 2015./16. un 2016./17.mācību gadā būtu izskatāms 2016.gada budžeta sagatavošanas procesā. | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| 1. | Nepieciešamie saistītie tiesību aktu projekti | | | Vienlaikus ar projektu tiek virzīti Ministru kabineta noteikumu projekti:  1)„Grozījumi Ministru kabineta 2009.gada 22.decembra noteikumos Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai” (izskatīti MKK sēdē 28.04.14. prot.Nr.16 5.§) un  2)„Pedagogu profesionālās darbības kvalitātes novērtēšanas kārtība” (Izsludināts VSS 13.04.2014.prot Nr.10 12.§). | | | |
| 2. | Atbildīgā institūcija | | | Izglītības un zinātnes ministrija | | | |
| 3. | Cita informācija | | | Nav | | | |

Anotācijas V un VI sadaļa – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | IZM, Kultūras ministrija, Tieslietu ministrija, Labklājības ministrija, novadu un republikas pilsētu pašvaldības, kā arī privātās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Izglītības un zinātnes ministre I.Druviete

Vīzē: Valsts sekretāre S.Liepiņa

12.06.2014 18:12

3122 vārdi

A.Āboliņa, 67047930, [anita.abolina@izm.gov.lv](mailto:anita.abolina@izm.gov.lv),